# BBC America

### Fra Wikipedia, den frie encyklopedi

BBC America er et TV-nettverk eid og drevet av BBC Worldwide i USA. Det begynte sine sendinger 29. mai 1998 og det er tilgjengelig både på kabel og over satellitt.

Siden oppstarten har BBC America vist programmer fra BBC og andre britiske TV-kanaler. Dette inkluderer både komedier, drama og livsstilsprogrammer. På dagtid viser nettverket repriser på komedier som Benny Hill, boligutbedringsserier som Changing Rooms og Cash in the Attic og nyheter fra BBC World. Det er på kveldstid at nettverket viser nye programmer.

BBC America er distribuert i forening med Discovery Networks, moderselskapet av Discovery Channel, som også er ansvarlig for reklamesalg og affiliasjonene. I motsetning til BBCs kanaler i Storbritannia, som er drevet på lisenspenger, er BBC America drevet på reklameinntekter. Mange programmer er derfor formattert til 40 minutter lange blokker slik at de kan bli vist uklippet. Noen serier med innhold for voksne er klippet, men nakenhet og banning har dog forekommet.

BBC America sender nyheter samtidig med, og fra, BBC World med reklamer innsatt. Tidligere ble bare 30 minutter lange nyhetssendinger kringkastet, men i oktober 2005 begynte nettverket å vise den hele tre timer lange sendingen fra BBC World på morgenen (i perioden 6–-9AM ESTg 3–-6AM [[PST). Samsendingen består av tre 30 minutter lange nyhetssendinger pluss World Business Report, Sport Today, Asia Today og BBC News Extra. En 30 minutter lang sending blir også vist på kvelden (6–6.30PM EST, 3–3.30PM PST).

Under store begivenheter vil nettverket noen ganger avbryte sine egne programmer og sende fra BBC World. Terrorangrepet i London 7. juli 2005 er et slikt eksempel. BBC World er ikke tilgjengelig i USA på en separat kanal, men den vil bli tilgjengelig i løpet av 2006.

BBC America gjorde noen séere fortvilte da de sluttet å vise såpeoperaen EastEnders i oktober 2003. De sa at det var en av kanalens minst populære serier. EastEnders, og andre BBC-programmer, blir også vist på PBS-stasjoner.

BBC America er også tilgjengelig på Bermuda gjennom Bermuda CableVisions digitale kabel-TV.

BBC America On Demand refererer til et utvalg av nettverkets programmer som er tilgjengelige som Video on Demand gjennom mange av de digital kabel-TV systemene i USA. Disse programmene er som oftest tilgjengelige i rotasjoner hvor hvert program blir byttet it etter to til fire uker. Disse programmene er tilgjengelige uten reklamer, men noen blir avbrutt av promoer.

## [rediger] Eksterne lenker

- BBC America
- BBC America On Demand

Hentet fra «http://no.wikipedia.org../../../b/b/c/BBC_America_df2d.html»

Kategori: BBC

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Scots